**IEKŠĒJIE NOTEIKUMI**

Ventspilī

12.09.2024. Nr. 3

**Iekšējās kārtības noteikumi**

*Izdoti saskaņā ar Izglītības likumu ,*

*Vispārējās izglītības likumu,*

*Bērnu tiesību aizsardzības likumu,,*

*Ministru kabineta 2023.gada 22. augusta noteikumiem Nr.474*

*"Kārtība, kādā nodrošināma izglītojamo profilaktiskā*

*veselības aprūpe, pirmā palīdzība un drošība*

*izglītības iestādēs un to organizētajos pasākumos"*

*un Ventspils 6.vidusskolas nolikumu*

**Vispārīgie jautājumi**

1. Ventspils 6.vidusskolas (turpmāk – izglītības iestāde) iekšējās kārtības noteikumi (turpmāk – noteikumi) reglamentē izglītības iestādes iekšējās kārtības un drošības jautājumus.
2. Noteikumi nosaka:
   1. izglītības procesa organizāciju un saistītos noteikumus;
   2. izglītojamo uzvedības noteikumus izglītības iestādē , tās teritorijā un izglītības iestādes organizētajos vai atbalstītajos pasākumos;

2.2.izglītojamo tiesības;

2.3.izglītojamo pienākumus;

2.4.atbildību par noteikumu pārkāpumiem;

2.5.kārtību, kādā tiek risinātas probrēlsituācijas izglītības iestādē;

2.6. Kārtību gadījumos, kad konstatēta vardarbība vai prettiesiska darbība pret bērnu;

2.7. Vecāku iesaistes kārtība vardarbības (tai skaitā ņirgāšanās) prevencijas veicināšanā;

2.8.kārtību, kādā izglītojamie tiek iepazīstināti ar Iekšējās kārtības noteikumiem.

3. Noteikumi ir saistoši izglītības iestādes izglītojamiem, izglītojamo vecākiem/likumiskajiem pārstāvjiem, izglītības iestādes administrācijai, pedagogiem un atbalsta personālam (turpmāk – darbinieki). Noteikumi ir publicēti izglītības iestādes tīmekļvietnē <https://6vsk.ventspils.lv/> un skolvadības sistēmā e – klase.

**Izglītības procesa organizācija un saistītie noteikumi**

1. Mācību gada sākumu, semestrus, brīvlaikus un mācību gada beigas nosaka Ministru kabineta noteikumi par attiecīgā mācību gada sākuma un beigu laiku.

1.1Vecāki (likumiskie pārstāvji) ir atbildīgi par to, lai bērns iegūtu obligāto izglītību, par sadarbību ar izglītības iestādi, tās pedagogiem un citām izglītības procesa īstenošanā iesaistītajām personām. Vecāki (likumiskie pārstāvji), piesakot izglītojamo uzņemšanai izglītības iestādē, kā arī pēc apstākļu maiņas normatīvajos aktos noteiktajā apjomā un kārtībā rakstveidā informē izglītības iestādes vadītāju par bērna veselības stāvokli un citiem apstākļiem, kas var būtiski ietekmēt izglītības procesu un būt nozīmīgi tajā iesaistītajām personām.

*(2025.gada 3.februāra grozījumi, rīkojums Nr.16)*

1. Mācības izglītības iestādē notiek piecas dienas nedēļā valstī noteikto darba dienu laikā.
2. Mācību process izglītības iestādē sākas plkst. 8.10. Izglītības iestāde ārdurvis ir atvērtas no plkst. 7.30. Izglītojamais ierodas savlaicīgi, nekavējot mācību stundu sākumu.
3. Izglītības iestādē mācību gada sākumā ar direktora rīkojumu tiek noteikts mācību stundas un starpbrīžu ilgums.
4. Stundas notiek pēc mācību stundu saraksta, kurā norādīts mācību priekšmets, stundas norises laiks un vieta.
5. Par mācību stundu saraksta izmaiņām tiek paziņots izglītojamiem pēc iespējas savlaicīgāk. Stundu izmaiņas nākamajai dienai direktora vietnieks izglītības jomā paziņo rakstveidā līdz plkst. 13.00 informācijas stendos, kā arī ievieto informāciju izglītības iestādes tīmekļvietnē <https://6vsk.ventspils.lv/> un skolvadības sistēmā e – klase. Neparedzētās situācijās (piemēram, pedagoga saslimšana) stundu izmaiņas tiek paziņotas darba dienas rītā pirms 1. stundas sākuma vai, atbilstoši situācijai, darba dienas laikā.
6. Mācību stundas 1.-12. klasēs notiek pēc kabinetu sistēmas, proti, mācību stunda notiek konkrēti tam paredzētā mācību kabinetā. Kabinetu izkārtojumu nodrošina atbildīgais izglītības iestādes direktora vietnieks.
7. Izglītojamajiem ir iespēja apmeklēt konsultācijas visos mācību priekšmetos. Konsultāciju saraksts ir pieejams informācijas stendā, izglītības iestādes tīmekļvietnē [https://6vsk.ventspils.lv/](about:blank) un skolvadības sistēmā e – klase.
8. Pirmssvētku dienās vai citos objektīvos gadījumos ar direktora rīkojumu var mainīt mācību stundu, konsultāciju, fakultatīvo vai interešu izglītības nodarbību grafikus un norises laiku.
9. Interešu izglītības, fakultatīvu un pagarināto grupu nodarbības notiek pēc izglītības iestādes vadības apstiprināta nodarbību saraksta.
10. Ārpusstundu nodarbībās attīsta bērnu un jauniešu spējas, talantu un individuālās intereses, veicina profesijas izvēli, brīvā laika saturīgu pavadīšanu, veselības nostiprināšanu, fizisko un garīgo attīstību.
11. Izglītības iestādes ārpusstundu nodarbības un pasākumi notiek saskaņā ar direktora rīkojumu.
12. Ne vēlāk kā piecas darba dienas pirms došanās uz pasākumu ārpus izglītības iestādes atbildīgais pedagogs iesniedz direktoram saskaņošanai rakstisku informāciju, kurā norādīts šā pasākuma mērķis, maršruts, ilgums, dalībnieku saraksts, vecums, pārvietošanās veids, nakšņošanas vieta (ja attiecināms) un saziņas iespējas ar atbildīgo pedagogu. **Par plānotajiem pasākumiem ārpus izglītības iestādes** atbildīgais pedagogs informē izglītojamā vecākus/likumisko pārstāvi **skolvadības sistēmā “e – klase”.** Atbildīgais pedagogs papildus ir tiesīgs izmantot arī citu saziņas veidu, kurā vecāki/likumiskais pārstāvis vislabāk sasniedzami.

*(2025.gada 25. marta grozījumi, rīkojums Nr.59*

13.1 Pirms doties uz pasākumu ārpus izglītības iestādes, atbildīgajam pedagogam ir pienākums veikt drošības instruktāžu, tai skaitā pārliecināties par drošības jostu lietošanu pirms brauciena uzsākšanas un brauciena laikā.

*(2025.gada 25. marta grozījumi, rīkojums Nr.59)*

1. Klases pasākumu laiks un saturs tiek saskaņoti ar atbildīgo direktora vietnieku.
2. Klašu atpūtas vakarus drīkst rīkot tikai pēc direktora saņemtas rakstveida atļaujas (rīkojuma), pamatojoties uz klašu iesniegumiem. Izglītojamie vai likumiskie pārstāvji atbild par izglītojamo nokļūšanu līdz savai dzīvesvietai pēc pasākuma.
3. Klases pasākumu laikā par kārtību telpās atbild izglītojamie un klases audzinātājs. Pēc pasākuma klases telpa tiek sakārtota.
4. Izglītības iestādes garderobe darbojas no plkst. 7.30 līdz 16.00. Garderobē ir noteikta šāda kārtība**:** 
   1. garderobe ir atvērta no plkst. 7.30 līdz plkst. 16.00;
   2. izglītojamie virsdrēbes garderobē novieto paši, procesu pārrauga garderobiste saskaņā ar noteikto mācību stundu sarakstu;
   3. izglītojamie izmanto slēgtās garderobes, kuras atslēdz un aizslēdz dežurējošā garderobiste;
   4. virsdrēbes var paņemt, mācību stundām beidzoties. Izņēmuma gadījumos, ja izglītojamais uzrāda rakstveida atļauju no klases audzinātāja, mācību priekšmeta skolotāja vai medmāsas, virsdrēbes izsniedz arī stundu laikā.
5. Izglītības iestādē ir medicīnas māsas kabinets. Tas darbojas saskaņā ar attiecīgajiem MK noteikumiem par izglītojamo profilaktiskās veselības aprūpes un pirmās palīdzības pieejamību izglītības iestādēs. Darba laiks: plkst. 8.00 – 14.30.
6. Izglītojamie brīvajās stundās un starpbrīžos var apmeklēt bibliotēku.
7. Izglītojamie saudzīgi izturas pret bibliotēkā saņemtajām daiļliteratūras un mācību grāmatām vai citiem mācību līdzekļiem, kā arī lasītavas inventāru un telpām.
8. Izglītojamiem ir pieejama ēdnīca izglītības iestādē:

21.1. 1. – 4. klašu izglītojamie uz pusdienu ēdienreizi dodas noteiktajā laikā kopā ar iepriekšējās mācību stundas (nodarbības) pedagogu vai klases audzinātāju;

21.2. izglītības iestādes 5.–12.klašu izglītojamie ēdnīcā veic pašapkalpošanos;

21.3. ēdnīca apmeklētājiem ir atvērta saskaņā ar ēdināšanas grafiku. Izglītojamie ēdnīcas pakalpojumus var izmantot arī brīvo stundu laikā;

21.4. ēdnīcā jāievēro kārtība un galda kultūra, jābūt saudzīgiem pret ēdnīcas inventāru;

22.5. ēdnīcā nav atļauts atrasties virsdrēbēs.

1. Izņēmuma gadījumā, tai skaitā slimības dēļ, izglītojamais drīkst atstāt izglītības iestādi pirms noteiktā stundu beigu laika ar medmāsas un klases audzinātāja vai izglītības iestādes vadības pārstāvja atļauju, informējot par to vecākus/likumiskos pārstāvjus.
2. Izglītības iestādes centrālās ārdurvis tiek slēgtas plkst. 21.00. Ieiešanu un iziešanu no izglītības iestādes pārrauga atbildīgais darbinieks (garderobists, sargs, dežurants vai cits norīkots darbinieks) pēc iepriekš sagatavota mācību stundu plāna, interešu izglītības un individuālo nodarbību grafika.
3. Skola ir slēgta brīvdienās un svētku dienās.
4. Apmeklētāju pieņemšana pie izglītības iestādes vadības notiek iepriekš vienojoties ar direktoru vai piesakoties pie lietvedes un saskaņojot steidzamu apmeklējumu.
5. Izglītības iestādes darbinieku, izglītojamo, likumisko pārstāvju un citu personu ierašanās uz pasākumiem tiek noteikta saskaņā ar darba plānu, pašvaldības pasākumu plānu un atsevišķiem direktora rīkojumiem.
6. Izglītības iestāde rīko izglītojamo ekskursijas. Ekskursijā jāpiedalās vismaz 75 procentiem no attiecīgo izglītojamo skaita. Izglītojamie, kuri nepiedalās ekskursijā, apmeklē noteiktās mācību stundas.
7. Mācību ekskursijas kā mācību metodes izmantošana ir izglītības iestādes kompetences jautājums.
8. Gadījumos, ja ir saņemta informācija vai rodas aizdomas, ka izglītojamais iegādājies, ienesis, lietojis, glabājis, izplatījis vai pamudinājis lietot izglītības iestādē, tās teritorijā vai izglītības iestādes organizētajos vai atbalstītajos pasākumos atkarību izraisošas vielas, ieročus, munīciju vai speciālos līdzekļus, izglītības iestādes vadība ziņo pašvaldības policijai vai Valsts policijai, pašvaldības sociālajam dienestam, kā arī vecākiem/ likumiskajiem pārstāvjiem un/vai neatliekamās medicīniskās palīdzības dienestam.
9. Gadījumos, kad ir aizdomas par pielietoto vardarbību, administratīvi vai krimināli sodāmiem pārkāpumiem, izglītības iestādes vadība par pārkāpumiem ziņo tiesībsargājošām iestādēm.

**Apmeklētāju plūsmas organizēšana**

* + - 1. Izglītojamā vecākiem vai viņu pilnvarotajām personām ir tiesības pavadīt izglītojamo uz izglītības iestādi, kā arī sagaidīt pēc mācību stundām vai citām nodarbībām, uzturoties izglītības iestādes vestibilā pie centrālās ieejas.

2. Izglītojamo vecākiem, likumiskajiem pārstāvjiem un citām pilnvarotām personām, atļauts pavadīt sākumskolas izglītojamo līdz izglītības iestādes konkrētai telpai. Izglītojamo vecākiem nav atļauts uzturēties pie klašu telpām mācību procesa laikā.

3. Izglītojamo vecākiem un viņu pilnvarotajām personām aizliegts pārvietoties pa izglītības iestādes telpām, traucēt mācību stundu un citu nodarbību norisi.

4. Nepieciešamību izglītojamo vecākiem un viņu pilnvarotajām personām satikt izglītojamo mācību procesa norises laikā savlaicīgi nepieciešams saskaņot ar izglītojamā klases audzinātāju.

5. Izglītojamo vecāki un viņu pilnvarotās personas, kuras vēlas tikties ar pedagogu, izņemot informācijas dienās, izglītojamo vecāku sapulču laikos vai citos izglītības iestādes organizēto pasākumu laikos, iepriekš vienojas ar pedagogu par tikšanās laiku, netraucējot izglītības procesa norisi.

6. Lai nodrošinātu mācību un darba procesu nepārtrauktību, izglītības iestādes apmeklētājam vēlama apmeklējuma iepriekšēja pieteikšana (tālrunis 63621586, 63607614).

7. Skolēnu vecākiem un viņu pilnvarotajām personām, ierodoties uz tikšanos, jāpiereģistrējas pie izglītības iestādes dežuranta apmeklētāju reģistrācijas žurnālā,.

8. Citām nepiederošām personām aizliegts pārvietoties pa izglītības iestādes telpām, traucēt mācību stundu un citu nodarbību norisi;

9. Izglītības iestādes dežurantam un darbiniekiem ir tiesības izraidīt no izglītības iestādes nepiederošās personas, ja persona nevar paskaidrot ierašanās mērķi un/vai ierašanās nav saskaņota;

10. Izglītības iestādē un/vai tās teritorijā nav pieļaujama pieaugušo (vecāku, vecvecāku un citu personu) agresīva uzvedība pret citiem izglītojamiem vai pedagogiem, kas var izpausties kā kliegšana, lamāšana, pazemošana, grūstīšana.

11. Valsts un pašvaldības policijas, VUGD (Valsts ugunsdzēsības un glābšanas dienests), Darba inspekcijas, Veselības inspekcijas u.c. valsts institūciju darbinieku ierašanās gadījumā dežuranta pienākums ir pavadīt amatpersonu/as pie izglītības iestādes administrācijas pārstāvja.

12. Personas, kuras skolā ieradušās veikt remontdarbus vai sniegt pakalpojumus, tiek pavadītas pie skolas saimniecības vadītājas.

13. Gadījumā, ja izglītojamā vecāks vai nepiederošā persona neievēro kārtības noteikumus vai nepakļaujas skolas personāla prasībām, tiek ziņots pašvaldības policijai.

**Izglītojamo tiesības**

1. Izglītības iestādes izglītojamajiem ir tiesības iegūt kvalitatīvu pamatizglītību un vidējo izglītību, kā arī piedalīties ārpusstundu aktivitātēs, interešu izglītības programmās un visos citos izglītības iestādes organizētajos pasākumos.

2. Izglītojamajiem ir tiesības uz netraucētu mācību darbu stundās un izvēlētajās ārpusstundu nodarbībās.

1. Izglītojamie ir tiesīgi izmantot visus izglītības iestādes resursus izglītības iegūšanai, tai skaitā izglītības iestādes telpas, bibliotēkas, lasītavas, citas informācijas krātuves un mācību līdzekļus, sporta un aktu zāli.
2. Ir tiesības piedalīties stundās, saskaņā ar mācību grafiku. Ne retāk , kā vienu reizi mēnesī izglītojamie saņem sekmju izrakstu.
3. Izglītojamajiem ir tiesības saņemt motivētu savu zināšanu novērtējumu 10 (desmit) ballu sistēmā attiecīgajā mācību priekšmetā, kā arī saņemt no pedagogiem savlaicīgu informāciju par pārbaudes darbiem un citiem ar izglītības procesu saistītiem jautājumiem.
4. Izglītojamie ir tiesīgi pēc izvēles nodarboties izglītības iestādes interešu izglītības programmās, pulciņos un kolektīvos, mācību priekšmetu fakultatīvos, kā arī piedalīties citos ārpusstundu izglītības iestādes piedāvātos pasākumos.
5. Izglītojamajiem ir tiesības nodarboties ar mācību pētniecisko darbu, saņemot nepieciešamus paskaidrojumus, konsultācijas un atbalstu no vadības un pedagogiem pētnieciskā darba gaitā.
6. Saņemt izglītības iestādes pedagogu konsultācijas visos mācību priekšmetos.
7. Izglītojamie ir tiesīgi brīvi un cieņpilni izteikt un aizstāvēt savas domas un uzskatus, paust attieksmi par izglītības iestādes darba organizāciju, izglītības procesu un izteikt priekšlikumus izglītības iestādes dzīves pilnveidošanai, apspriest radušās problēmas ar pedagogiem un izglītības iestādes vadību.
8. Aizstāvēt savas tiesības, izmantojot izglītības iestādes pašpārvaldes institūcijas.
9. Piedalīties izglītības iestādes sabiedriskajā dzīvē, Izglītības iestādes padomes un izglītojamo pašpārvaldes darbā atbilstoši to reglamentiem.
10. Pārstāvēt izglītības iestādi dažāda mēroga pasākumos, konkursos, olimpiādēs.
11. Izglītojamajiem ir tiesības uz dzīvībai un veselībai drošiem apstākļiem izglītības iestādē un tās organizētajos pasākumos.
12. Izglītojamie ir tiesīgi saņemt bezmaksas profilaktisko veselības aprūpi un neatliekamo medicīnisko palīdzību normatīvajos aktos noteiktajā apmērā.
13. Nepieciešamības gadījumā izglītojamiem ir tiesības vērsties pie izglītības iestādes atbalsta personāla: sociālā pedagoga, izglītības psihologa vai logopēda.
14. Izglītojamajiem ir tiesības starpbrīžos izmantot izglītības iestādes ēdnīcas pakalpojumus, ievērojot kārtību, higiēnas prasības un ēšanas kultūru un saudzīgu attieksmi pret ēdnīcas telpu inventāru.
15. Izglītības iestādē ir šāda pamudinājumu un atzinības izteikšanas kārtība:

17.1. uzslava;

17.2.mutiska pateicība;

17.3.ieraksti e-klases dienasgrāmatā;

17.4.pateicība likumiskajiem pārstāvjiem;

17.5.atzinības par sasniegumiem mācību darbā, olimpiādēs, sportā, ārpusklases darbā;

17.6..olimpiāžu, konkursu uzvarētāju sveikšana;

17.7.vienu reizi gadā skolas mājas lapā publicēta “Gada skolēnu goda grāmata”;

17.8.citi pasākumi.

**Izglītojamo pienākumi**

1. Ievērot un izpildīt izglītības iestādes darbinieku likumīgās prasības.

2. Ievērot ētikas, morāles un vispārpieņemtās pieklājības normas atbilstoši savam vecumam.

3. Ievērot izglītības iestādes nolikumu un iekšējās kārtības noteikumus, kā arī citus saistošos iekšējos noteikumos, ar kuriem izglītojamie iepazīstināti.

4. Ierasties izglītības iestādē tīrā un sakoptā apģērbā, kas atbilst vispārpieņemtajām lietišķā stila normām un nerada apstākļus traumām. Veselības un higiēnas nolūkos ir rekomendēts izmantot maiņas apavus, jo īpaši ņemot vērā laikapstākļus. Izglītojamā apģērbs nedrīkst attēlot vardarbību, narkotikas, smēķēšanu un alkoholu vai citādi būt neatbilstošs morāles un ētikas normām izglītības iestādē.

1. Savlaicīgi ierasties izglītības iestādes, nekavējot mācību stundu sākumu.
2. Izglītojamie novieto virsdrēbes garderobē. Atrasties izglītības iestādes telpās virsdrēbēs ir aizliegts.
3. Apmeklēt visas stundu sarakstā paredzētās stundas. Izglītojamā statuss nav savienojams ar algotu darbu mācību stundu laikā. Tālākizglītības programmas apguvi, kas netiek realizēta vispārizglītojošā skolā, saskaņot ar skolas direktori.
4. Sekmīgi mācīties, mācīties atbilstoši savām spējām, saprātīgi izmantojot laiku, racionāli organizējot savu mācību darbu, pārbaudes darbus kārtot mācību priekšmeta pedagoga noteiktajos termiņos.
5. Katram izglītojamam klasē ir sava vieta, ko nosaka klases audzinātājs vai mācību priekšmeta pedagogs, ņemot vērā izglītojamā veselības stāvokli un citus priekšnoteikumus produktīvam darbam klasē.
6. Mācību stundu laikā jāievēro darba disciplīna, kabineta iekšējās kārtības un drošības noteikumi. Aizliegts lietot mācību procesu traucējošus izteicienus. Aizliegts traucēt citus izglītojamos un pedagogus, ievērot pārējo izglītojamo tiesības uz netraucētu izglītības ieguvi.
7. Izglītojamam uz izglītības iestādi jāņem līdzi tie mācību līdzekļi un piederumi, kas nepieciešami mācībām. Mācību stundu laikā izmanto pedagoga noteiktus atbilstošos mācību līdzekļus un piederumus.
8. Būt pieklājīgam saskarsmē ar citiem izglītojamajiem, darbiniekiem un iestādes apmeklētājiem.
9. Rūpēties par savas plānotāja (1. – 3.klases) sakārtošanu atbilstoši pedagoga norādījumiem.
10. Nokārtot ieskaites un pārbaudes darbus atbilstoši izglītības iestādē noteiktajai Vērtēšanas kārtībai.
11. Izslēgt mobilos telefonus vai citas viedierīces (kas nav paredzētas tā brīža notikuma mērķim) un ievietot savā skolas somā mācību stundu, kā arī dažādu sanāksmju, lekciju, koncertu laikā, izņemot gadījumus, kad tas nepieciešams mācību procesā un pedagogs atļauj to darīt. Skolā aizliegts izmantot telefonu foto/video iekārtas, ja tiek pārkāpta izglītojamo personas datu aizsardzības kārtība Ventspils 6.vidusskolā.
12. Iepazīstināt vecākus/likumiskos pārstāvjus ar sekmju kopsavilkumu.
13. Kategoriski aizliegts patvaļīgi izdarīt ierakstus vai labojumus sekmju lapās, kavējumu attaisnojošās zīmēs u.c. dokumentos.
14. Sporta stundās ierasties sporta tērpā. No sporta stundas atbrīvotie izglītojamie, uzrādot sporta skolotājam ārsta vai vecāku zīmi, atrodas sporta zālē.
15. Starpbrīžos izglītojamie iziet no mācību telpām, tās tiek vēdinātas. Starpbrīžos izglītojamiem aizliegts atrasties klases telpā bez pedagoga uzraudzības vai atļaujas.
16. Starpbrīžos izglītojamiem jāuzturas gaiteņos, vestibilā vai skolas pagalmā. Pārvietojoties pa izglītības iestādi nav atļauts skriet, grūstīties, citādi pielietot pret otru fizisku spēku, kliegt, apsaukāt otru vai citādi emocionāli pazemot.
17. Ievērot izglītības iestādes vērtības un tradīcijas.
18. Ar cieņu izturēties pret valsti un sabiedrību, valsts un izglītības iestādes simboliku un atribūtiku.
19. Izglītojamā pienākums ir saudzīgi izturēties pret skolas inventāru, materiāli tehniskajiem līdzekļiem un skolas bibliotēkas grāmatām, tās jāapvāko. Apzinātas vai nolaidīgas rīcības gadījumā bojātais inventārs jāsalabo vai jāatlīdzina materiālie zaudējumi.
20. Nedrīkst piesavināties citu personu lietas. Par savām personīgajām mantām skolā ir atbildīgs pats izglītojamais.
21. Ievērot tīrību iestādē un sanitāri higiēniskās prasības koplietošanas telpās (piemēram, tualetēs, dušās).
22. Rūpēties par savu veselību, tai skaitā ievērot personīgo higiēnu.
23. Precīzi ievērot un izpildīt noteiktās prasības ārkārtas situācijās.
24. Uzņemties atbildību par obligāto izglītojamo dokumentu lietošanu un glabāšanu (skolēna apliecību, liecību u.tml.).
25. Saņemt atļauju pie klases audzinātāja (vai izņēmuma gadījumā no mācību priekšmeta skolotāja) ja izglītojamajam mācību procesa laikā ir nepieciešams iziet no izglītības iestādes.
26. Savlaicīgi informēt izglītības iestādes direktoru un saņemt direktora atļauju, ja izglītojamais mācību laikā dodas ilgstošā ekskursijā vai piedalās kādā citā pasākumā.
27. Iesniegt klases audzinātājam ārsta zīmi, ierodoties izglītības iestādē nākamajā dienā pēc slimošanas. Klases audzinātājs to reģistrē e-klasē un nodod izglītības iestādes medmāsai. Par attaisnotu kavējumu uzskata likumiskā pārstāvja rakstītu zīmi par 3 kavētām dienām mēnesī. Ja ārsts ir atbrīvojis no sporta, izglītojamais uzrāda zīmi sporta pedagogam.
28. Izglītojamajiem aizliegts pieļaut tādu rīcību, kas varētu radīt draudus paša un citu cilvēku veselībai un drošībai. Izglītojamā pienākums ir neiesaistīties apšaubāmās un nepazīstamu cilvēku kompānijās, rīcībās un sarunās.
29. Emocionālās un fiziskās vardarbības vai citu draudu savai un citu personu drošībai gadījumos izglītojamo pienākums ir nepiekrist draudu izraisītāja rīcībai, nekavējoties saukt palīgā izglītības iestādes darbiniekus, laicīgi lūgt palīdzību klases audzinātājam, izglītības psihologam, sociālajam vai citiem pedagogiem.
30. Izglītības iestādes telpās un tās teritorijā kategoriski aizliegts:
    1. ienest alkoholiskos dzērienus, tabakas izstrādājumus, elektroniskās cigaretes, narkotiskās, psihotropās vielas vai atrasties to ietekmē;
    2. ienest, lietot, glabāt un realizēt gāzes baloniņus, gāzes pistoles, šaujamieročus un aukstos ieročus;
    3. spēlēt spēles, kas apdraud savu un citu drošību, vai, lai gūtu materiālu vai cita veida labumu;
    4. ienest lietas, kas traucē mācību procesu un apdraud citu cilvēku veselību;
    5. filmēt mācību stundas, citas nodarbības, sanāksmes, ēdnīcas telpas un publiskus pasākumus bez direktora, direktora vietnieka, pedagoga, vecāku/likumisko pārstāvju saskaņojuma;
    6. aizliegts interneta vidē un publiskajā telpā izplatīt nepatiesu, aizskarošu vai draudus saturošu informāciju saistībā ar izglītības iestādes darbiniekiem un izglītojamajiem;
    7. patvaļīgi atstāt izglītības iestādes telpas vai teritoriju, ja izglītojamajam paredzēts atrasties izglītības iestādē.
31. Traumu vai pēkšņu veselības traucējumu gadījumos izglītojamajiem nepieciešams vērsties pie izglītības iestādes medmāsas.
32. Sociālās vai psiholoģiskās palīdzības nepieciešamības gadījumos izglītojamajiem nepieciešams vērsties pie klases audzinātāja, atbalsta personāla vai izglītības iestādes vadības.
33. Izglītības iestādes rīcība par izglītojamo kavējumiem noteikta attiecīgos MK noteikumos “Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi”.

**Kārtība, kādā tiek risinātas problēmsituācijas izglītības iestādē**

1. Pedagogam ir tiesības, sadarbojoties ar izglītojamiem un vecākiem/likumiskajiem pārstāvjiem, rīkoties atbilstoši izglītības iestādē noteiktajai kārtībai problēmsituāciju risināšanā. Atkarībā no problēmsituācijas, tās risināšanā tiek iesaistīts klases audzinātājs, izglītojamā vecāki/likumiskie pārstāvji, izglītības iestādes atbalsta personāla speciālists, izglītības iestādes Atbalsta grupa, starpinstitucionālās institūcijas.
2. Vecākiem/likumiskajiem pārstāvjiem ir pienākums sadarboties ar izglītības iestādi, kurā mācās bērns, tai skaitā ar pedagogiem un citām izglītības procesa īstenošanā iesaistītajām personām, kā arī bērna izglītības nodrošināšanas jautājumos - ar pašvaldību, ievērot izglītības iestādes iekšējās kārtības noteikumus, vispārējās uzvedības un ētikas normas, kā arī informēt izglītības iestādes vadītāju par bērna veselības stāvokli un jebkādiem citiem apstākļiem, kas var ietekmēt izglītības programmas apguvi un tajā iesaistītās personas.
3. Izglītojamais par problēmsituāciju primāri informē klases audzinātāju vai sociālo pedagogu, ārkārtas situācijā - jebkuru pieaugušo, kurš ir izglītības iestādes darbinieks.
4. Vecāki/likumiskie pārstāvji sadarbojoties risina problēmsituāciju noteiktajā kārtībā :
   1. ja problēmsituācijā ir iesaistīts konkrēts pedagogs – sazinās ar pedagogu, sadarbojoties meklē risinājumu;
   2. sazinās ar klases audzinātāju, sadarbojoties meklē risinājumu;
   3. ja problēmsituācija nav atrisināta sadarbojoties ar konkrētu pedagogu un/vai klases audzinātāju, vēršas pie izglītības iestādes vadītāja vietnieka – Atbalsta grupas vadītāja;
   4. ja problēmsituācija nav atrisināta sadarbojoties Atbalsta grupā, vēršas pie izglītības iestādes vadītāja;
   5. ja problēmsituācija nav atrisināta sadarbībā ar izglītības iestādes vadītāju, vēršas Ventspils Izglītības pārvaldē.
5. Izglītības iestādes vadītājam ir pienākums izvērtēt saņemto informāciju par vardarbību pret izglītības procesa īstenošanā iesaistīto personu, informēt izglītības iestādes dibinātāju un risināt situāciju izglītības iestādē.
6. Pedagogu, izglītojamo un vecāku/likumiskā pārstāvja komunikācija primāri notiek darba dienās skolvadības sistēmas e – klase sarakstē. Komunikācija privātajos saziņas līdzekļos var notikt darba dienās līdz pl.17.00, izņemot ārkārtas gadījumus.
7. Izglītības iestādes vadītājam vai viņa pilnvarotai personai ir tiesības savas, izglītojamo, pedagogu vai citu personu drošības, veselības vai dzīvības apdraudējuma gadījumā Ministru kabineta noteiktajā kārtībā pieprasīt, lai izglītojamais uzrāda, un pārbaudīt izglītojamā personīgās mantas, kā arī ierobežot izglītojamā pārvietošanos.

*(2025.gada 3.februāra grozījumi, rīkojums Nr.16)*

**Kārtība gadījumos, kad konstatēta vardarbība vai prettiesiska**

**darbība pret bērnu**

1. Iekšējie noteikumi nosaka kārtību, kādā tiek izskatīti gadījumi, kad konstatēta vardarbība vai prettiesiska darbība pret izglītojamo Ventspils 6. vidusskolā, nodrošinot drošu izglītības procesu.

1. Noteikumi ir saistoši Skolas darbiniekiem, izglītojamiem un izglītojamo vecākiem/likumiskajiem pārstāvjiem.
2. Pārkāpuma izskatīšanas kārtība var atšķirties atkarībā no pārkāpuma smaguma. Vieglāku pārkāpumu gadījumā klases audzinātājs vai priekšmeta skolotājs lūdz iesaistītajiem izglītojamiem sniegt paskaidrojumus un veic pārrunas, nepieciešamības gadījumā uzaicinot uz pārrunām arī vecākus/likumiskos pārstāvjus. Ja pārkāpums ir smags, tā izskatīšanā tiek iesaistīts arī skolas atbalsta personāls.

4.   Rīcības plāns gadījumos, kad konstatēta vardarbība vai prettiesiska darbība pret izglītojamo:

4.1. Izglītojamais ziņo par iespējamu vardarbību vai prettiesisku darbību, kas vērsta pret viņu, pedagogam vai citam izglītības iestādes darbiniekam.

4.2. Persona, kura konstatējusi iespējamu vardarbību vai prettiesisku darbību pret izglītojamo, informē izglītības iestādes administrāciju, sociālo pedagogu vai psihologu, vai medicīnas darbinieku par konstatēto.

4.3. Sociālais pedagogs vai psihologs ar cietušo izglītojamo veic pārrunas par notikušo un rakstiski ziņo izglītības iestādes vadītājam par sarunā konstatētajiem faktiem.

4.4. Medicīnas darbinieks veic pārrunas ar izglītojamo, veic apskati, fiksē konstatētās vardarbības sekas, ja nepieciešams, izsauc neatliekamo medicīnisko palīdzību un ziņo izglītojamā vecākiem/likumiskajiem pārstāvjiem.

4.5. Ja vardarbība notikusi ģimenē, iestādes vadītājs nekavējoties ziņo policijai un bāriņtiesai.

4.6. Ja vardarbība notikusi ārpus ģimenes, iestādes vadītājs vai sociālais darbinieks, vai pedagogs paziņo par konstatēto izglītojamā vecākiem/likumiskajam pārstāvim.

**Vecāku iesaistes kārtība vardarbības (tai skaitā ņirgāšanās) prevencijas veicināšanā**

1. Vardarbības prevencijas veicināšanā izglītības iestādes organizētajās aktivitātēs (piemēram Skolas padomes sanāksmēs, Vecāku dienās, klases sapulcēs, individuālajās sarunās) tiek pausta izglītojoša informācija par vardarbības atpazīšanu (visa veida) un nepieļaušanu ģimenē un izglītības iestādē, emocionāli siltu un atbalstošu attiecību veidošanas nozīmību, nepieciešamību konstruktīvi risināt konfliktus, pāraprūpes riskiem un ietekmi uz izglītojamā attīstību.
2. Izglītības iestādē tiek definētas un iedzīvinātas skolas vērtības.
3. Izglītības iestādē tiek veiktas sistemātiskas aptaujas, lai preventīvi konstatētu vardarbības iespējas (piemēram EMU), iesaistot skolas pedagogus, vecākus un izglītojamos. Nepieciešamības gadījumā tiek veikta speciālistu piesaiste.
4. Ziņošanai par vardarbības gadījumu ir pieejama mobilā lietotne “Neklusē, profesionāla psihologa anonīma palīdzība.
5. Izglītības iestādē tiek veicināta atbalstoša un iekļaujoša vide pedagogiem, vecākiem un izglītojamiem, veicinot izpratni par veselīgu savstarpējo attiecību veidošanu, dažādības pieņemšanu, cieņpilnu savstarpējo komunikāciju.
6. Izglītības iestādē, iepriekš vienojoties, ir pieejams izglītības psihologs vecāku/likumisko pārstāvju individuālajām konsultācijām.
7. Izglītības iestādē, iepriekš vienojoties, aktuālo jautājumu risināšanai ir pieejama plašākas pieredzes un izglītības telpa izglītojamiem, pedagogiem un vecākiem/likumiskajiem pārstāvjiem.
8. Mācību gada sākumā vecāki/likumiskie pārstāvji tiek informēti par interešu pulciņu un fakultatīvo nodarbību piedāvājumu izglītības iestādē.
9. Izglītības iestādē ir izstrādāti iekšējās kārtības un drošības noteikumi, kas paredz sekas vardarbīgai uzvedībai.
10. Izglītības iestāde skaidri pauž viedokli, ka vardarbība izglītības iestādē nav pieņemama.

**Atbildība par noteikumu neievērošanu**

1. Atbildība par pārkāpumiem nodrošina izglītojamo disciplinēšanu iekšējās kārtības noteikumu ievērošanai, citu pārkāpumu izdarīšanas novēršanai un izglītojamo, pedagogu, darbinieku un citu personu likumiskās tiesību un interešu ievērošanu.

2. Piemērotais sods par izglītojamā pārkāpumu ir attiecīgs ietekmēšanas līdzeklis, kura pamats ir izglītojamā likumisko pienākumu nepildīšana, kas noteikti normatīvajos aktos un konkretizēti šajos noteikumos.

3. Ja izglītojamais pārkāpis iekšējās kārtības noteikumus, par to paziņo pedagogam vai citam izglītības iestādes darbiniekam. Darbinieks sākotnēji izvērtē pārkāpumu, maznozīmīga pārkāpuma gadījumā kopīgi ar izglītojamo lemjot par rīcību tā novēršanai.

1. Nepieciešamības gadījumā (kad pārkāpums pēc sava rakstura ir tāds, kura mutvārdu izrunāšana un novēršana nesaniedz savu mērķi) pedagogs fiksē pārkāpumu rakstveidā (pedagoga iesniegums, iekšējo kārtības noteikumu pārkāpuma protokola sagatavošana, paskaidrojums, akts vai tml. dokuments par konstatēto faktu izglītības iestādes vadībai) un informē izglītības iestādes direktoru, lemjot par nepieciešamību informēt arī likumiskos pārstāvjus par radušos situāciju.
2. Izvērtējot konkrēto pārkāpumu, direktors rīkojas normatīvajos aktos noteiktajā kārtībā un piemēro izglītojamajam samērīgāko un lietderīgāko ietekmēšanas līdzekli, sadarbojoties ar izglītības iestādes darbiniekiem, pašvaldību, bāriņtiesu, izglītības uzraudzības iestādēm, bērnu tiesību aizsardzības institūcijām un citām tiesību aizsardzības iestādēm.
3. Atkarībā no pārkāpuma rakstura, smaguma, sistemātiskuma, bērna vecuma, izglītības pakāpes un klases, var tikt piemēroti šādi ietekmēšanas līdzekļi:

6.1.mutisks aizrādījums izglītojamajam;

6.2.rakstveida piezīme e - klases sistēmā;

6.3.pārkāpuma fiksēšana un pienākums izglītojamajam sniegt rakstveida paskaidrojumu;

6.4.vecāku /likumisko pārstāvju iesaistīšana pārrunās ar skolotāju;

6.5.vecāku /likumisko pārstāvju iesaistīšana pārrunās ar sociālo pedagogu, skolas psihologu un skolas vadību;

6.6.vecāku /likumisko pārstāvju klātbūtne mācību stundās;

6.7.pilsētas sociālā dienesta iesaistīšana;

6.8.pedagoga aizrādījums ar ierakstu liecībā;

6.9.direktora rīkojums ar ierakstu liecībā;

6.10.rakstveida ziņojums vecākiem/likumiskajiemm pārstāvjiem;

6.11.lūgums izglītojamā vecākiem/likumiskajam pārstāvim sniegt rakstveida paskaidrojumu;

6.12.informācijas sniegšana valsts un pašvaldības tiesībsargājošām institūcijām;

6.13.jautājuma izskatīšana pedagoģiskās padomes sēdē vai pie direktora (pieaicinot pēc nepieciešamības izglītojamo un vecākus/likumisko pārstāvi);

6.14.jautājuma nodošana un izskatīšana skolas Atbalsta grupā (pieaicinot pēc nepieciešamības izglītojamo un vecākus/likumisko pārstāvi un citus starpinstitūciju pārstāvjus);

6.15.atskaitīšana no izglītības iestādes normatīvajos aktos noteiktajos gadījumos (attiecas uz vidējās izglītība pakāpi vai pilngadīgiem pamatizglītības programmu izglītojamajiem) . Atskaitīšanai no izglītības iestādes konstatē pārkāpumu atkārtotību. Izglītības iestāde izdara lietderības apsvērumus, kāpēc tiek pieņemts šāds galīgais ietekmēšanas līdzeklis – atskaitīšana. Pamats atskaitīt ir gadījumā, ja ir secināms, konkrētajos apstākļos atskaitīšana ir piemērots un samērīgs ietekmēšanas līdzeklis.

7. Par neattaisnotiem kavējumiem piemēro ietekmēšanas līdzekļus saskaņā ar izglītības iestādes “Kārtību, kādā notiek skolēnu mācību stundu kavējumu uzskaite un rīcība kavējumu novēršanā”:

7.1. ja izglītojamais neattaisnoti kavē 1- 5 mācību stundas, pedagogs /klases audzinātājs izsaka mutisku brīdinājumu;

7.2. ja izglītojamais atkārtoti neattaisnoti kavē mācību stundas (6-10), izglītojamais raksta paskaidrojumu, klases audzinātājs sazinās ar vecākiem/likumisko pārstāvi un veic ierakstu e – klases sadaļā “Individuālās sarunas”;

7.3 ja izglītojamais atkārtoti neattaisnoti kavē mācību stundas (11-15), izglītojamais raksta paskaidrojumu un informācija rakstiski tiek iesniegta sociālajam pedagogam, kurš lemj par tālāko nepieciešamo rīcību;

7.4. ja izglītojamais atkārtoti neattaisnoti kavē mācību stundas (līdz 20), izglītojamais vai izglītojamā likumiskais pārstāvis raksta paskaidrojumu, klases audzinātājs iesniedz rakstisku informāciju par veikto darbu Atbalsta grupai. Tālāk darbs notiek atbilstoši Atbalsta grupas reglamentam:

7.4.1. ziņojums Ventspils valstspilsētas pašvaldības iestādei Ventspils Izglītības pārvaldei un Ventspils pilsētas Sociālajam dienestam (līdz 20 neattaisnoti kavētas stundas). Ziņojumu gatavo sociālais pedagogs;

7.4.2. izglītības iestāde ievada Valsts izglītības informācijas sistēmā informāciju par izglītojamā neattaisnotiem kavējumiem (20 un vairāk stundas) un to iemesliem (direktora vietnieks izglītības jomā);

7.4.3. skolas sociālais pedagogs saaicina starpinstitucionālo sanāksmi

7.5. Ja ir pamatotas aizdomas par izglītojamā, kurš bez attaisnojoša iemesla neapmeklē skolu, tiesību pārkāpumu un to nav izdevies novērst pašvaldības kompetentajām iestādēm, skola par to informē Valsts bērnu tiesību aizsardzības inspekciju.

8. Par izglītojamā pārkāpumiem izglītības iestādē, izglītojamais var tikt saukts pie normatīvajos aktos noteiktās atbildības saskaņā arī ar citiem sodu veidiem – civiltiesiskā atbildība, administratīvā atbildība, kriminālatbildība (nodarījumu procesuāli izskata attiecīgi kompetentā iestādē). Izglītības iestāde ziņo kompetentajai tiesību aizsardzības iestādei, kura veic tālāku procesa virzību.

9. Par izglītības iestādes darbinieku maldināšanu par ekstremālām situācijām izglītojamais atbild normatīvajos aktos noteiktajā kārtībā

1. Izglītojamais atbild par kaitējumu, kas apzinātas rīcības dēļ nodarīts izglītības iestādei, citiem izglītojamiem, darbiniekiem, apmeklētājiem un citām personām.

**Kārtība, kādā izglītojamie tiek iepazīstināti ar Iekšējās kārtības noteikumiem**

1. Izglītojamie un viņu likumiskie pārstāvji ar noteikumiem tiek iepazīstināti katra mācību gada sākumā – septembrī. Izglītojamie iepazīšanos ar noteikumiem apstiprina ar savu parakstu. Likumiskie pārstāvji ar noteikumiem iepazīstas skolvadības sistēmā e – klase vai pirmajā rudens klases vecāku sapulcē.

2. Izglītojamos (un viņu likumiskos pārstāvjus), kuri tiek uzņemti izglītības iestādē mācību gada laikā, ar noteikumiem iepazīstina uzņemšanas brīdī. Izglītojamo iepazīstināšanu ar iekšējās kārtības noteikumiem reģistrē e - klases sistēmā.

3. Darbinieki ar noteikumiem tiek iepazīstināti vienlaikus ar darba tiesisko attiecību uzsākšanu izglītības iestādē. Apmeklētājus par noteikumiem, kas attiecas uz uzturēšanos izglītības iestādē, informē ēkas dežurants.

4. Izglītības iestādē ir noteikti drošības un saistītie kārtības noteikumi, ar kuriem iepazīstina izglītojamos, uzsākot mācību gadu, kā arī pirms katras ekskursijas un pārgājiena, pirms katra pasākuma un sporta sacensībām, kā arī pirms tādu jaunu darbību uzsākšanas, kuras var apdraudēt izglītojamo drošību un veselību.

5. Izglītojamie tiek iepazīstināti ar izglītības iestādes evakuācijas plānu, operatīvo dienestu izsaukšanas iespējām un rīcību ekstremālās situācijās, kā arī ar darba drošības instrukcijām. Evakuācijas plānu izvieto izglītības iestādes telpās visiem pieejamā vietā.

6. Ārkārtas situācijās, atskanot trauksmes signālam, tiek veikta izglītojamo evakuācija saskaņā ar noteikumiem par rīcību ekstremālās situācijās, izglītojamie izpilda atbildīgā pedagoga norādījumus vai rīkojas atbilstoši direktora apstiprinātiem izglītības iestādes evakuācijas plānam un kārtībai.

**Noslēguma jautājumi**

1. Noteikumi stājas spējā 2024. gada 12. septembrī.

2. Atzīt par spēku zaudējušos izglītības iestādes 2023.gada 21. septembra iekšējos noteikumus NR.5 „Iekšējās kārtības noteikumi”.

Direktore Z. Bite